**Изказване на министър Лиляна Павлова за представяне на заключенията от кръглата маса за финансиране на устойчиво градско развитие, проведена в рамките на ХАБИТАТ III**

Уважаеми гости,

Уважаеми ръководители на делегации,

Министри,

Господин председател,

Уважаеми колеги,

Дами и господа,

Имам удоволствието, като съпредседател на 6-тата кръглата маса на тема „Финансиране на устойчивото градско развитие“, да представя заключенията от дискусиите по важната и много интересна тема за възможностите за финансиране на реалното изпълнението на нашия Нов дневен ред за градовете. Защото най-важното нещо около което се обединихме по време на дебатите е, че сега вече имаме договорен Нов дневен ред за градовете. И сега в наши ръце е през следващите 20 години да направим всичко необходимо и възможно, за да преминем от думи към действия, да приложим на практика дневния ред и да предприемем конкретни стъпки за изпълнението му. Ясно е, че без осигуряването на финансиране и финансови инструменти изпълнението на стратегията е невъзможна мисия.

В заключение можем да кажем, че мисията е възможна и ние имаме специфичните средства – не само финансови, за да я изпълним успешно.

Ще обобщя накратко дискусията, която проведохме, като ще се постарая да го направя в пет точки:

1. Първата и най-важната част от дискусията за финансирането на Новия дневен ред за градовете беше, че е необходимо да положим усилия за комбиниране на традиционните и всички ресурси на финансиране с по-креативни и по-гъвкави финансови инструменти като публично-частно партньорство, който е отличен инструмент за финансиране на инфраструктурното развитие; да имаме различни видове финансов инженеринг; да имаме участие на финансови институции на различно ниво – финансиране от международни финансови институции, банков сектор, местните власти, правителството, със специално внимание към пенсионните фондове като възможен източник на финансиране на всички мерки, които вярваме, че трябва да бъдат предприети. Включването на местните власти е решаващо на този етап във всички форми като непарични вноски, данъци, предоставяне на земи и сгради, за да бъдат тези цели постигнати.
2. Вторият въпрос, включен в обобщението, като един от петте ключови елемента за успешно изпълнение на Новия дневен ред за градовете е институционалният капацитет. На първа линия при изпълнението на стратегията са общините и градовете, като всички градове, местни власти, общини, е необходимо да бъдат подкрепени с техническа помощ, защото капацитетът в различните страни и региони е различен. Трябва да бъдат осигурени специални инструменти, като споделяне на опит, предоставяне на ноу хау и разбира се осигуряване на финансова техническа помощ на всички местни власти, така че да могат да изпълнят целите, планирани в Новия дневен ред за градовете. Това означава също по-добро сътрудничество, по-добра координация с правителствата и с всички институции като Секретариата на Хабитат и други неправителствени организации, които могат да бъдат полезни и да окажат подкрепа.
3. Третият важен въпрос, обсъден днес, като ключов елемент, необходим за успешното изпълнение и финансиране на Новия дневен ред за градовете, е създаването на много добри връзки между селата и градовете. Всички се съсредоточаваме върху градските райони, дневния ред на градовете и задачите и целите, които трябва да постигнем през следващите 20 години. Но, за да бъде успешно финансирането и изпълнението на приоритетите, свързани с градското развитие, е необходимо да се фокусираме върху създаването и задълбочаването на връзките между градските и селските райони, защото селските райони също трябва да бъдат подкрепени и добре свързани с градските райони и градовете. Това ще е от полза и за двете страни.
4. Четвърти и също съществен елемент от заключенията от дискусията в нашия панел е темата за по-слабо развитите страни, тези които страдат от бедност, където има криза с храната. Тези страни се нуждаят от специална подкрепа както финансово, така и по отношение на капацитета им. Необходимо е да подпомогнем държавите, които са по-слабо развити, за да могат да получат по-добра отправна точка и през следващите 20 години да им се предостави възможност за по-добро изпълнение на стратегията, по-добра инфраструктура, по-добро развитие на градските райони.
5. Последният, но не и по-важност въпрос, е този за равното третиране на всички нива - на правителствата, местните власти, на хората, гражданите, организациите, институциите, работещи в тези страни, защото е необходимо да имаме равни възможности, равно третиране и прозрачно, публично и открито изпълнение на проекта. Нуждаем се от добър проект и от прозрачност в неговото реализиране, за да имаме добра обществена осведоменост. Защото, в крайна сметка, Новият дневен ред за градовете, плановете, целите и проектите са в полза за гражданите, които представляваме и е необходимо да сме сигурни, че те са наясно и са запознати с всички мерки и въпроси, които обсъждаме на форума.

Това беше обобщението на интересната дискусия, проведена в рамките на нашата кръгла маса. Бих искала още веднъж да благодаря на всички участници, които много активно се включиха и дискутираха в хода на това събитие. Бих желала искрено да благодаря на правителството на Еквадор, на град Кито, на Секретариата на Хабитат 3 за отличната организация, топлото гостоприемство и за възможността всички ние да бъдем тук заедно и да прекараме тези 5 важни и интересни дни в гр. Кито, Еквадор, провеждайки стойностни дискусии и приемайки Новия дневен ред на градовете. Пожелавам след 20 години всички отново да се съберем заедно, за да представим реални резултатите, постигнати на базата на всичко, което обсъждахме тук.

Благодаря за вниманието.